## Pravilnik o izmjenama i dopunama Pravilnika o troškovima za usluge i postupke koje provodi Zavod za sjemenarstvo i rasadničarstvo

### NN 131/2012 (29.11.2012.), Pravilnik o izmjenama i dopunama Pravilnika o troškovima za usluge i postupke koje provodi Zavod za sjemenarstvo i rasadničarstvo

MINISTARSTVO POLJOPRIVREDE

2802

Na temelju članka 74. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 140/05, 35/08, 25/09, 124/10 i 55/11) i članka 15. Zakona o zaštiti biljnih sorti (»Narodne novine« broj 131/97, 62/00, 67/08 i 124/11), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O TROŠKOVIMA ZA USLUGE I POSTUPKE KOJE PROVODI ZAVOD ZA SJEMENARSTVO I RASADNIČARSTVO

Članak 1.

U naslovu Pravilnika o troškovima za usluge i postupke koje provodi Zavod za sjemenarstvo i rasadničarstvo, i u daljnjem tekstu Pravilnika riječi »Zavod za sjemenarstvo i rasadničarstvo zamjenjuje se riječima Hrvatski centar za poljoprivredu, hranu i selo – Zavod za sjemenarstvo i rasadničarstvo.«

Članak 2.

U Pravilniku o troškovima za usluge i postupke koje provodi Hrvatski centar za poljoprivredu, hranu i selo – Zavod za sjemenarstvo i rasadničarstvo (u daljnjem tekstu Zavod), (»Narodne novine« br. 17/09, 50/10, 58/11 i 116/11) u članku 4. stavak 2. mijenja se i glasi:

»2) Troškovi ispitivanja gospodarske vrijednosti sorte (VCU) po vrstama i skupinama bilja za svaku godinu ispitivanja iznose:

|  |  |  |
| --- | --- | --- |
| a) | Poljoprivredna kultura | Iznos u bodovima |
| 1. | Kukuruz | 3850 |
| 2. | Krmno bilje | 4000 |
| 3. | Šećerna repa i uljana repica | 6400 |
| 4. | Soja i suncokret | 4800 |
| 5. | Krumpir | 6800 |
| 6. | Ozima i jara pšenica | 3500 |
| 7. | Ozimi i jari ječam | 4000 |
| 8. | Jara zob, triticale i raž | 4000 |
| 9. | Industrijska cikorija | 4000 |
| b) | Kemijska analiza |  |
| 1. | Kemijska analiza ozime i jare pšenice u 1. godini ispitivanja | Stvarni troškovi kemijske analize laboratorija |
| 2. | Kemijska analiza ozimog i jarog ječma u 1. godini ispitivanja | Stvarni troškovi kemijske analize laboratorija |
| 3. | Kemijska analiza jare zobi, triticale i raži u 1. godini ispitivanja | Stvarni troškovi kemijske analize laboratorija« |

Članak 3.

U članku 5. stavak 1. mijenja se i glasi:

»1) Troškovi ispitivanja za utvrđivanje prepoznatljivosti, ujednačenosti i postojanosti sorte (DUS) po vrsti odnosno skupini bilja iskazano u bodovima godišnje iznose:

|  |  |  |
| --- | --- | --- |
| a) | Poljoprivredna kultura | Iznos u bodovima |
| 1. | Ozima pšenica | 3500 |
| 2. | Ozimi i jari ječam | 4000 |
| 3. | Kukuruz hibrid i svaka roditeljska komponenta posebno | 3500 |
| 4. | Ozima i jara zob | 4000 |
| 5. | Ozimi i jari triticale | 4000 |
| 6. | Ozimi i jari durum | 4000 |
| 7. | Soja | 4000 « |

Članak 4.

Zahtjevi za troškove ispitivanja gospodarske vrijednosti sorte (VCU) po vrstama i skupinama bilja i svi troškovi ispitivanja za utvrđivanje prepoznatljivosti, ujednačenosti i postojanosti sorte (DUS) po vrsti odnosno skupini bilja, koji su zaprimljeni prije stupanja na snagu ovog Pravilnika, utvrđuju se prema Pravilniku koji je bio važeći u trenutku zaprimanja zahtjeva.

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-02/12-01/132

Urbroj: 525-09/0560-12-6

Zagreb, 19. studenoga 2012.

Ministar

Tihomir Jakovina, v. r

131 29.11.2012 Pravilnik o izmjenama i dopunama Pravilnika o troškovima za usluge i postupke koje provodi Zavod za sjemenarstvo i rasadničarstvo

Pravilnik, NN 131/2012-2802